b'\n_START_ARTICLE_\nKarizma (c\xc3\xa2nt\xc4\x83rea\xc8\x9b\xc4\x83)\n_START_SECTION_\nBiografia \xc8\x99i cariera\n_START_PARAGRAPH_\nOlga Fesenco s-a n\xc4\x83scut pe 3 ianuarie 1988, \xc3\xaen Chi\xc8\x99in\xc4\x83u, Republica Moldova \xc8\x99i a \xc3\xaenceput s\xc4\x83 c\xc3\xa2nte la o v\xc3\xa2rst\xc4\x83 fraged\xc4\x83. A studiat la Academia de Muzic\xc4\x83, Teatru \xc8\x99i Arte Plastice din Chi\xc8\x99in\xc4\x83u._NEWLINE_A participat la diverse festivaluri interna\xc8\x9bionale: \xc3\xaen Rom\xc3\xa2nia, Ucraina, Turcia, Belgia, Fran\xc8\x9ba, Spania, Italia \xc8\x99i Canada._NEWLINE_A ob\xc8\x9binut premii la  multe festivaluri: Locul II la \xe2\x80\x9eStelu\xc8\x9bele M\xc4\x83rii\xe2\x80\x9d, Rom\xc3\xa2nia (2003); Locul III la \xe2\x80\x9ePerlele Berlinului\xe2\x80\x9d, Germania (2003); Locul II la \xe2\x80\x9eKaunas 2004\xe2\x80\x9d, Lituania (2004); Locul II la \xe2\x80\x9eMicul Prin\xc8\x9b\xe2\x80\x9d, Moldova (2004); Locul II la \xe2\x80\x9eOpus Buen Viaje\xe2\x80\x9d, Spania (2006). \xc3\x8en septembrie 2005 a participat la Seara Basarabenilor \xe2\x80\x9eCerbul de Aur\xe2\x80\x9d, Rom\xc3\xa2nia._NEWLINE_Are la activ colabor\xc4\x83ri cu compozitori \xc8\x99i textieri binecunoscu\xc8\x9bi: Mihai Dolgan, Marian St\xc3\xaercea, Georgeta Voinovan, Corina Boahe, Andrei Str\xc3\xaembeanu, Efim Krimerman \xc8\x99.a._NEWLINE_\xc3\x8en 2009 Olga Fesenco \xc8\x99i-a schimbat numele scenic \xc3\xaen Karizma. Aceasta ar fi avut loc deoarece \xc3\xaen Rom\xc3\xa2nia numele scenic \xe2\x80\x9eAlexa\xe2\x80\x9d a fost \xc3\xaenregistrat ca brand de c\xc4\x83tre Cat Music prin certificatul de \xc3\xaenregistrare a m\xc4\x83rcii nr.93741. \xc3\x8en acela\xc8\x99i an a c\xc3\xa2\xc8\x99tigat marele premiu la Festivalul de la Mamaia._NEWLINE_Tot \xc3\xaen 2009 ea a lansat single-ul "On & On", iar \xc3\xaen anul urm\xc4\x83tor a lansat primul ei videoclip pentru piesa "On My Way". \xc3\x8en 2011 Karizma a lansat un nou single intitulat \xe2\x80\x9eI\'ll Give It Away\xe2\x80\x9d._NEWLINE_Karizma este c\xc4\x83s\xc4\x83torit\xc4\x83 \xc8\x99i a\xc8\x99teapt\xc4\x83 un copil.\n_START_SECTION_\nEurovision\n_START_PARAGRAPH_\n\xc3\x8en 2005, ea a participat la prima selec\xc8\x9bie na\xc8\x9bional\xc4\x83 a Republicii Moldova pentru Eurovision Song Contest, c\xc3\xa2nd \xc8\x9bara a ajuns s\xc4\x83 debuteze la Eurovision 2005. Ea a concurat \xc3\xaen finala na\xc8\x9bional\xc4\x83 cu piesa "Un s\xc4\x83rut" \xc8\x99i a terminat pe locul 9 din 15 participan\xc8\x9bi. \xc3\x8en 2008, ea a f\xc4\x83cut o alt\xc4\x83 \xc3\xaencercare de a reprezenta Republica Moldova la concurs cu piesa "We Are One". Dup\xc4\x83 ce a primit scoruri mari at\xc3\xa2t de la telespectatori c\xc3\xa2t \xc8\x99i de la juriu, ob\xc8\x9bin\xc3\xa2nd cel mai mare scor din partea publicului, a terminat pe locul al treilea, la trei puncte \xc3\xaen spatele c\xc3\xa2\xc8\x99tig\xc4\x83torului Geta Burlacu. \xc3\x8en anul urm\xc4\x83tor a participat \xc3\xaen finala na\xc8\x9bional\xc4\x83 cu piesa "A Flight to the Light". Cu aceast\xc4\x83 pies\xc4\x83 a reu\xc8\x99it s\xc4\x83 ajung\xc4\x83 pe cea mai bun\xc4\x83 pozi\xc8\x9bie a sa vreodat\xc4\x83 \xc3\xaen finala na\xc8\x9bional\xc4\x83 dup\xc4\x83 ce a terminat pe locul al doilea \xc3\xaen spatele lui Nelly Ciobanu. \xc3\x8en 2011, ea a f\xc4\x83cut o alt\xc4\x83 \xc3\xaencercare \xc3\xaen competi\xc8\x9bie, de data aceasta cu piesa "When Life is Grey". De la telespectatori ea a primit cel mai mare punctaj dintre to\xc8\x9bi, dar primind note mici de la juriu a terminat pe locul al patrulea, cu 13 puncte. \xc3\x8en 2013 ea particip\xc4\x83 la selec\xc8\x9bie a Republicii Moldova pentru Eurovision 2013, \xc3\xaempreun\xc4\x83 cu Cristina Croitoru \xc8\x99i cu piesa "Never Fall Again".'